Mara tinsab fil-periklu tal-mewt wara li sofriet xi ħruq meta darha, f'Raħal Ġdid, ħadet in-nar. Dan ġara fit-3.10am fi Triq Ninu Cremona. Il-Pulizija ġiet infurmata li kien hemm xi nar f'residenza. Meta marru fuq il-post sabu li r-residenta ta' din id-dar, mara ta' 63 sena, sofriet xi ħruq f'ġisimha. Fuq il-post issejħu l-membri tad-Dipartiment tal-Protezzjoni Ċivili sabiex jikkontrollaw in-nar filwaqt li ambulanza ħadet lill-mara l-Isptar Mater Dei għall-kura. Aktar tard hija ġiet iċċertifikata li qed issofri minn ġrieħi serji. Infetħet inkjesta mmexxija mill-Maġistrat Dr C. Farrugia fuq il-każ li ħatret diversi esperti sabiex jassistuha. .td_uid_3_5f2577588c9e9_rand.td-a-rec-img{text-align:left}.td_uid_3_5f2577588c9e9_rand.td-a-rec-img img{margin:0 auto 0 0}